
	Συναυλία

Γεωργία Κόμπου

Με το μπουζούκι μου στο χέρι

στο Σπίτι της Κύπρου


	  


Τη Δευτέρα 17 Οκτωβρίου 2016 και ώρα 20:00, θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η συναυλία Γεωργία Κόμπου Με το μπουζούκι μου στο χέρι. 

Παρεμβάσεις από τους Θανάση Πολυκανδριώτη, Μουσικοσυνθέτη, Καθηγητή Μουσικής και Δημήτρη Σταθακόπουλο Δρ Παντείου Πανεπιστημίου, μουσικολόγος, δικηγόρος.

Θα ακουστούν έργα των: Θανάση Πολυκανδριώτη, Μάου Χατζιδάκι, Σταύρου Ξαρχάκου, Μίκη Θεοδωράκη, Μάρκου Βαμβακάρη και Βασίλη Τσιτσάνη.

Συμμετέχουν: Γεωργίου Κόμπου, μπουζούκι, μαντολίνο, Κωνσταντίνος Οικονομίδης, κλασική κιθάρα και Έλενα Κουάλη, φωνή τραγούδι.

Ενορχήστρωση και καλλιτεχνική επιμέλεια Κωνσταντίνος Οικονομίδης.
Αναφέρει η συνθέτης: «Θα παρουσιάσουμε μερικά ενδεικτικά και αντιπροσωπευτικά τραγούδια της ελληνικής λαϊκής μουσικής, συνθέσεις επωνύμων καταξιωμένων δημιουργών, δοσμένα μ’ έναν απλό, αλλά όχι απλοϊκό τρόπο. Η ενορχήστρωση και παρουσίαση τους είναι για μπουζούκι, μαντολίνο και κλασική κιθάρα σε «ευλαβικές διασκευές» του κιθαρίστα Κωνσταντίνου Οικονομίδη. Όπως έλεγε ο Μάρκος Βαμβακάρης: «παίζω απλά, γιατί παίζω δύσκολα». Αυτό θα προσπαθήσουμε να κάνουμε απόψε, παίζοντας απλά και ταυτόχρονα σύγχρονα, για ν’ ακουμπήσουμε  και να δονήσουμε με τις χορδές του μπουζουκιού, του μαντολίνου και της κιθάρας, το δύσκολο κομμάτι των χορδών της ψυχής σας, δηλαδή, τα «ενδότερα». Και όλο αυτό, στην προσπάθεια να επικοινωνήσουμε το τότε με το σήμερα, σ’ ένα διαχρονικό μουσικό υφέν, αποδίδοντας τραγούδια και μουσικές αγαπημένες, εις ανάμνησίν στιγμών ελκυστικών!!!».

